Герб факультэта
**Слізэрын** (англ.: Slytherin) — адзін з чатырох факультэтаў Хогвартса. Шануе хітрасць, славалюбства, рашучасць, знаходлівасць. Кніга таксама дазваляе выказаць здагадку, што для слізэрынцаў характэрна прага да ўлады. Салазар Слізэрын таксама выбіраў вучняў часцей па чысціні крыві. Талісман Слізэрына — змяя, колеры — зялёны і серабрысты. Дэкан — Северус Снэйп, прафесар зеллеварэння. Яго папярэднік, а потым і пераемнік на гэтым пасадзе — Гарацый Слізнарт, які таксама выкладаў зеллеварэнне. Прывід — жахлівы Крывавы Барон. Паводле Роўлінг, Слізэрын адпавядае стыхіі вады. Спальні і гасціная Слізэрына размяшчаюцца за каменнай сцяной у падзямеллях. Гасціная Слізэрына — доўгі нізкі пакой, вытрыманы ў стылі падзямелля, размешчана пад Хогварцкім Возерам, асветленая зялёнымі лямпамі і абстаўленая разьбянымі крэсламі.

Колеры факультэта
Да моманту паступлення Гары Потэра ў Хогвартс Слізэрын карыстаўся злавеснай рэпутацыяй. Рубеус Хагрыд сказаў яму, што не было злой чараўніцы ці чараўніка, якія б не вучыліся ў Слізэрыне. З боку Хагрыда гэта было перабольшаннем, паколькі Сірыус Блэк, якога ён тады лічыў забойцам многіх людзей і Пажыральнікам Смерці, вучыўся на Грыфіндоры. Але многія злыя чараўнікі сапраўды выйшлі са Слізэрына, уключаючы Валдэморта і амаль усіх яго прыхільнікаў (Пітэр Петыгру вучыўся ў Грыфіндоры). Падчас Бітвы за Хогвартс ніводны студэнт Слізэрына не выступіў супраць Валдэморта. З іншага боку, былі і слізэрынцы, як напрыклад Гарацый Слізнарт, і Северус Снэйп, які спачатку служыў Валдэморту і толькі пазней перайшоў на бок Дамблдара, і таксама былы Пажыральнік Смерці Рэгулус Блэк, які раскаяўся і выкраў хоркрукс Цёмнага Лорда.

Сярод якасцей, якія ўплываюць на трапленне ў Слізэрын, Размеркавальны Капялюш называе чысціню крыві, але да пятай кнігі гэты фактар не згадваецца. Акрамя таго, не ўсе студэнты Слізэрына былі чыстакроўнымі, напрыклад, Северус Снэйп, Том Рэдл. У апошняй кнізе група егераў заяўляе, што «not many Mudbloods» («не шмат бруднакровак») размяркоўваецца на Слізэрын, з чаго можна зрабіць выснову, што некаторыя нечыстакроўныя магі туды ўсёткі размяркоўваюцца.

Лічачы, што перамог Гары Потэра, Валдэморт вырашыў знішчыць усе факультэты, акрамя Слізэрына, дзе вучыліся б усе студэнты Хогвартса. Аднак Валдэморт быў пераможаны і загінуў, пасля чаго Слізэрын перастаў быць бастыёнам чыстай крыві.

#### Гасціная Слізэрына

Гасціная Слізэрына
Пакоі факультэта Слізэрын размешчаны ў падзямеллях замка Хогвартс, за сцяной, у канцы калідора, які большасць вучняў лічаць тупіковым. Але насамрэч калі назваць пароль, то частка сцяны ад'едзе ў бок, адкрываючы патаемны ход, які вядзе ў гасціную факультэта. Гасціная ўяўляе сабой памяшканні з нізкай столлю, крэсламі з цёмна-зялёнай абіўкай і лямпамі, якія выпраменьваюць халоднае балотнае свячэнне. Гасціная часткова знаходзіцца прама пад Чорным Возерам. Пакоі абстаўлены нізкімі старымі цёмна-зялёнымі ці чорнымі скуранымі канапамі і цёмнымі старымі буфетамі. Гасціная выглядае абстаўленай густоўна.

На другім годзе навучання ў Хогвартсе Гары Потэр і Рон Уізлі з дапамогай Пераваротнага зелля ў абліччы Крэба і Гойла прабіраюцца ў Гасціную факультэта, каб даведацца, хто з'яўляецца спадчыннікам Слізэрына. Паролем апынуліся словы «Чыстая Кроў».

Зноскі
------

1. ↑  The Leaky Cauldron and Mugglenet interview Joanne Kathleen Rowling: Part Three Архівавана 22 красавіка 2011. *accio-quote.org* Retrieved on 04-17-08
2. ↑  *Posted by: Melissa*. J.K. Rowling Web Chat Transcript **(нявызн.)**(недаступная спасылка).  The Leaky Cauldron. Архівавана з першакрыніцы 24 жніўня 2007. Праверана 16 July 2011.


| ⛭Чарадзейны свет «Гары Потэра» |
| --- |
| 

|  |  |  |  |  |  |  |
| --- | --- | --- | --- | --- | --- | --- |
| ***Філасофскі камень*** ФільмГульняСаўндтрэк | ***Таемная зала*** ФільмГульняСаўндтрэк | ***Вязень Азкабана*** ФільмГульняСаўндтрэк | ***Кубак агню*** ФільмГульняСаўндтрэк | ***Ордэн Фенікса*** ФільмГульняСаўндтрэк | ***Прынц-паўкроўка*** ФільмГульняСаўндтрэк | ***Дары Смерці*** |
| Фільм IГульня IСаўндтрэк I | Фільм IIГульня IIСаўндтрэк II |

 |
| Звязаныя кнігі | 
* Перадгісторыя
* Фантастычныя звяры і дзе іх знайсці (фільм
* Злачынствы Грындэльвальда
* Таямніцы Дамблдора)
* Квідыч са старажытнасці да нашых дзён
* Казкі барда Бідля

 |
| Асобныя гульні | 
* Lego Creator: Harry Potter (дылогія)
* Lego Гары Потэр: 1-4 гады
* Lego Гары Потэр: 5-7 гады
* Чэмпіянат свету па квідычы
* Урокі магіі
* Гары Потэр для Kinect

 |
| Персанажы | 
* **Гары Потэр**
* **Герміёна Грэйнджэр**
* **Рон Уізлі**
* Альбус Дамблдор
* Мінерва Макгонагал
* Северус Снэйп
* Валдэморт
* Рубеус Хагрыд
* Драка Малфой
* Квірынус Квірэл  *Спіс асноўных персанажаў*

 |
| Арганізацыі | 
* Арганізацыі свету Гары ПотэраХогвартс (Грыфіндор
* Слізэрын
* Рэйвенкло
* Хафлпаф)
* Міністэрства магіі
* Ордэн Фенікса
* Смерцежэры
* Армія Дамблдора

 |
| Іншае | 
* Чарадзейныя прадметы
* Чароўныя істоты
* Спіс заклінанняў
* Магія
* Маглы
* Лакацыі
* Квідыч
* Калекцыйная картачная гульня
* Канструктар LEGO
* Тэматычны парк
* Pottermore
* Спіс фільмаў
* Пародыі на серыю раманаў

 |
| 
* Дж. К. Роўлінг
* Warner Bros.
* Bloomsbury
* Electronic Arts

 |